**Nr. ............... / ............... .2023**

**RAPORT**

**privind rezultatele actiunilor de control privind verificarea respectării legislaţiei în vigoare în domeniul suplimentelor alimentare, alimentelor cu adaos de vitamine, minerale și alte substanțe precum şi al menţiunilor nutriţionale şi de sănătate înscrise pe aceste produse alimentare**

În conformitate cu Planul naţional de acţiuni tematice de control în sănătate publică, aprobat de ministrul Sănătății pentru anul 2023, precum şi a responsabilităţilor Ministerului Sănătăţii în domeniul alimentelor, Inspecţia Sanitară de Stat din cadrul Ministerului Sănătăţii a dispus organizarea, în perioada **03.04.2023 – 03.05.2023 a acţiunii tematice de control privind verificarea respectării legislației în vigoare în domeniul suplimentelor alimentare din aria de responsabilitate a Ministerului Sănătății și al alimentelor cu adaos de vitamine, minerale și alte substanțe, precum și verificarea legislației referitoare la menţiunile nutriţionale şi de sănătate înscrise pe aceste categorii de alimente**.

 Acţiunile de control au constat în principal în verificarea respectării prevederilor:

* Regulamentului (UE) nr. 625/2017 privind controalele oficiale şi alte activităţi oficiale efectuate pentru a asigura aplicarea legislaţiei privind alimentele şi furajele, a normelor privind sănătatea şi bunăstarea animalelor, sănătatea plantelor şi produsele de protecţie a plantelor, de modificare a Regulamentelor (CE) nr. 999/2001, (CE) nr. 396/2005, (CE) nr. 1069/2009, (CE) nr. 1107/2009, (UE) nr. 1151/2012, (UE) nr. 652/2014, (UE) 2016/429 şi (UE) 2016/2031 ale Parlamentului European şi ale Consiliului, a Regulamentelor (CE) nr. 1/2005 şi (CE) nr. 1099/2009 ale Consiliului şi a Directivelor 98/58/CE, 1999/74/CE, 2007/43/CE, 200 8/119/CE şi 2008/120/CE ale Consiliului şi de abrogare a Regulamentelor (CE) nr. 854/2004 şi (CE) nr. 882/2004 ale Parlamentului European şi ale Consiliului, precum şi a Directivelor 89/608/CEE, 89/662/CEE, 90/425/CEE, 91/496/CEE, 96/23/CE, 96/93/CE şi 97/78/CE ale Consiliului şi a Deciziei 92/438/CEE a Consiliului (Regulamentul privind controalele oficiale)
* Legii nr. 56/2021 privind suplimentele alimentare
* Ordinului MS nr. 1069/2007 pentru aprobarea Normelor privind suplimentele alimentare, cu modificările și completările ulterioare
* Ordinului MAPDR/MS/ANSVSA nr. 1228/244/63/2005 privind prelucrarea, procesarea şi comercializarea plantelor medicinale şi aromatice utilizate ca atare, parţial procesate sau procesate sub formă de suplimente alimentare predozate, conform competenţelor
* Ordinului MS nr. 369/61/291/ 2010 pentru aprobarea Normelor metodologice privind introducerea pe piaţă a alimentelor la care s-au adăugat vitamine, minerale şi alte substanţe
* Regulamentului (CE) nr. 1881/2006 de stabilire a nivelurilor maxime pentru anumiți contaminanți din produsele alimentare, forma consolidată.
* Regulamentului (CE) nr. 629/2008 de modificare a Regulamentului (CE) nr. 1881/2006 de stabilire a nivelurilor maxime pentru anumiţi contaminanţi din produsele alimentare
* Regulamentului (CE) nr 333/2007 de stabilire a metodelor de prelevare a probelor şi de analiză pentru controlul oficial al nivelurilor de plumb, cadmiu, mercur, staniu anorganic, 3-MCPD şi benzo(a)piren din produsele alimentare
* Regulamentului CE nr. 1924/2006 privind menţiunile nutriţionale şi de sănătate înscrise pe produsele alimentare
* Regulamentului CE nr. 432/2012 de stabilire a unei liste de menţiuni de sănătate permise, înscrise pe produsele alimentare, altele decât cele care se referă la reducerea riscului de îmbolnăvire şi la dezvoltarea şi sănătatea copiilor
* Ordinul nr. 976/1998 pentru aprobarea Normelor de igienă privind producţia, prelucrarea, depozitarea, păstrarea, transportul şi desfacerea alimentelor, cu modificările și completările ulterioare
* Hotărârii Guvernului nr. 355/2007 privind supravegherea sănătăţii lucrătorilor, cu modificările şi completările ulterioare şi ale Ordinului MS nr. 1225/5031/2003 privind aprobarea Metodologiei pentru organizarea şi certificarea instruirii profesionale a personalului privind însuşirea noţiunilor fundamentale de igienă
* Ordinului Ministerului Sănătății și al Ministerului Educaţiei nr.2.209 / nr. 4.469/2022 privind aprobarea Metodologiei pentru organizarea şi certificarea instruirii profesionale a personalului privind însuşirea noţiunilor fundamentale de igienă.

 **Totodată, în cadrul acțiunii tematice de control au fost prelevate probe din suplimente alimentare, pentru determinarea contaminanților Pb și Cd.**

 **Acţiunile de control au urmărit, în principal următoarele aspecte privind:**

**1. Notificarea suplimentelor alimentare/alimentelor cu adaos de vitamine, minerale și alte substanțe.**

**2. Cerințele de etichetare**

**3. Cerințele privind înscrierea mențiunilor nutriționale și de sănătate pe suplimentele alimentare/alimentele cu adaos de vitamine, minerale și alte substanțe**

**4. Cerințele sanitare**

4.1 Circuite funcționale pe flux tehnologic, în cazul unităților producătoare

4.2 Condiții igienico- sanitare

4.3 Condiții de depozitare a materiilor prime, a produselor finite.

**5. Documentele care să ateste că se respectă regulile de bună practică și /sau standardele de calitate ale alimentelor, în cazul unităților producătoare,**

**6. Implementarea HACCP în cazul unităților producătoare:**

a. Verificarea punctelor critice de control

b. Procedura privind măsurile în caz de neconformitate a produsului finit.

**7. Alte documente**,după caz:

a. Documentele de proveniență ;

b. Buletine de analiza / rapoarte de încercari (pentru materii prime și produs finit) eliberat de un laborator acreditat

- fișa de prezentare a produsului, lista ingredientelor produsului,

- declarație de conformitate pentru ambalaj, întocmit conform legislației în vigoare.

**8. Însușirea noțiunilor fundamentale de igienă**

**9. Starea de sănătate a lucrătorilor.**

1. **În domeniul suplimentelor alimentare au fost efectuate un număr de 409 controale**, dintre care:
* **31 controale la producători** (7 – Brașov, 1 –Buzău, 3-Cluj, 1-Hunedoara, 4- Iași, 2-Maramureș, 2- Mureș, 1-Neamț, 1-Prahova, 1-Sibiu, 1-Suceava, 2-Timiș, 1-Bacău, 4-Ilfov)
* **34 controale la distribuitori/importatori**,
* **344 controale la retaileri**.
* **Din punct de vedere al notificării suplimentelor alimentare de către persoana responsabilă cu punerea pe piață** s-au constatat următoarele:

 Au fost verificate un număr de **966 suplimente alimentare dintre care 6 suplimente alimentare nu erau notificate** de persoana responsabilă cu punerea pe piață a acestora.

 Cele **6 suplimente alimentare** fără notificare au fost identificate de către DSP Argeș -1, DSP Brăila - 3 și DSP Sălaj - 2, respectiv:

1. **DSP Argeș** a identificat **1 supliment alimentar** fără notificare.

Prin adresa DSP Argeș nr.9884/26.04.2023 a fost informat Ministerul Sănătății – Inspecția Sanitară de Stat cu privire la neconformitatea acestui produs.

Inspecția Sanitară de Stat din cadrul Ministerului Sănătății, urmare a adresei DSP Argeș nr. 9884/26.04.2023, înregistrată la ISS cu nr. 799/27.04.2023, referitoare la suplimentul alimentar neconform din punct de vedere al notificării,prin adresa ISS nr. 790/27.04.2023 a redirectionat adresa DSP Argeș nr. 9884/26.04.2023, Direcției de Sănătate Publică a județului Timiș,în vederea efectuării unui control oficial, conform competențelor și dispunerea dupa caz a măsurilor care se impun.

Prin adresa nr. 10704/10837/10.05.2023, înregistrată la ISS cu nr. 790/887/12.05.2023,DSP Timiș a transmis Inspecției Sanitare de Stat, rezultatul controlului efectuat privind verificarea aspectelor sesizate de DSP Argeș, care l-a redirecționat Direcției de Sănătate Publică a județului Argeș.

1. **DSP Brăila** a identificat un număr de **3 suplimente alimentare** fără notificare, motiv pentru care unitatea a fost sancționată cu amendă contravențională, în valoare de 13000 lei, conform Legii 56/2021, art.9, lit. d, alin.(5): “Comercializarea suplimentelor alimentare fără certificate de notificare”.

 Pentru aceste neconformități, Inspecția Sanitară de Stat din cadrul Ministerului Sănătății, în urma analizei raportului primit de la DSP Brăila, înregistrat la ISS cu nr. 476/18.05.2023 a solicitat la DSP Brăila, prin adresa ISS nr. 476/22.05.2023, informatii suplimentare privind datele de trasabilitate ale suplimentelor alimentare neconforme, în vederea transmiterii unei adrese la Direcția de Sănătate Publică din aria teritorial-administrativă în raza careia se află importatorul/distribuitorul/persoana responsabila cu plasarea pe piață a respectivelor suplimente alimentare, în vederea verificării aspectelor raportate de DSP Brăila.

3. **DSP Sălaj** a identificat într-o unitate de desfacere, un număr de **2 suplimente alimentare** pentru care nu s-a putut identifica notificarea.

Urmare a adresei DSP Sălaj nr.3144/02.05.2023, înregistrată la ISS cu nr. 822/02.05.2023, referitoare suplimentele alimentare mai sus menționate, Inspecția Sanitară de Stat din cadrul Ministerului Sănătății, prin adresa nr. 822/04.05.2023 a redirectionat adresa DSP Sălaj la Direcția de Sănătate Publică a județului Bihor, în vederea efectuării unui control oficial, conform competențelor și dispunerea dupa caz a măsurilor care se impun.

Prin adresa nr. 6639/11.05.2023, înregistrată la Inspecția Sanitară de Stat cu nr. 822/899/12.05.2023,DSP Bihor a transmis, rezultatul controlului efectuat în vederea verificării aspectelor sesizate de DSP Sălaj, rezultat care a fost redirecționat Direcției de Sănătate Publică a județului Sălaj.

* **Din punct de vedere al verificării modului de etichetare al suplimentelor alimentare:**

 În urma controalelor privind verificarea respectării legislației referitoare la etichetarea suplimentelor alimentare au fost raportateun număr de **19 suplimente alimentare neconforme** cu neconformități privind etichetarea, astfel:

 1. **DSP Argeș** a raportat **1 supliment alimentar** neconform din punct de vedere al etichetării, repectiv:

- o serie de informații obligatorii, conform art. 9, Reg UE 1169/2011 nu erau traduse în limba română, pentru a fi ușor de înțeles pentru consumatorul din România (art .15 (1) al aceluiași regulament), precum:

- Lista ingredientelor

- Informațiile nutriționale

- Atenționarea conform căreia produsul conține o sursă de fenilalanină.

Este vorba despre același supliment alimentar care a fost raportat ca nefiind notificat, pentru care Inspecția sanitară de Stat a dispus efectuarea unui control la distribuitor pentru verificarea aspectelor sesizate de DSP Argeș.

2. **DSP Bacău** a raportat **2 suplimente alimentare** neconforme din punct de vedere al etichetării, repectiv nu se respecta legislația privind mențiunile de sănătate, astfel:

**I.** Pentru **1 supliment alimentar** în prospect se făcea mențiunea:“Cupru este un element esențial pentru sănătate. Contribuie la reducerea inflamației, protejează organismul împotriva germenilor. Vitamina C contribuie la absorbția altor vitamine și substanțe nutritive esențiale”.

Având în vedere această mențiune din prospectul produsului, DSP Bacău a raportat că referitor la aceasta mentiune, nu se respectau prevederile Regulamentului (CE) nr. 1924/2006, Cap. II, art. 3, alin. a), privind faptul că folosirea mențiunilor nutriționale și de sănătate nu trebuie să fie falsă, ambiguă sau înșelătoare.

Față de cele de mai sus, Inspecția Sanitară de Stat a solicitat un punct de vedere Institutului Național de Sănătate Publică prin adresa nr. 476/558/07.04.2023 ce a fost trimis Direcției de Sănătate Publică Bacău.

**II.** Pentru 1 supliment alimentar, mențiunea de sănătate “funcționarea normală a sistemului nervos B5 (acid pantotenic)”’, precizată în prospectul produsului, nu se regăsea în Anexa mențiunilor de sănătate permise în conformitate cu Regulamentul (UE) nr. 432/2012.

Inspecţia Sanitară de Stat din cadrul Ministerului Sănătăţii a redirecționat adresa DSP Bacău la DSP Sibiu pentru verificarea aspectelor sesizate și dispunerea măsurilor care se impuneau. Răspunsul DSP Sibiu nr. 5184/18.04.2023, înregistrat la Inspecția Sanitară de Stat cu nr. 476/628/19.04.2023 a fost transmis la DSP Bacău prin adresa ISS nr. 476/628/2023.

1. **DSP Cluj** a raportat un număr de **2 suplimente alimentare** cu neconformități în ceea

ce privește modul de etichetare, la următoarele produse:

1. Pentru 1 supliment alimentar, mențiunile de sănătate pentru magneziu nu respectau condițiile de utilizare prevăzute în Reg. 432/2012 – “mențiunile pot fi utilizate doar pentru produsele alimentare care sunt cel puțin o sursă de magneziu”, produsul conține doar 12,5% din VNR ;
2. 1 supliment alimentar eraeronat etichetat, în sensul că, pe etichetă este trecut seleniu în loc de zinc.

 Pentru cele doua neconformități, Inspecția Sanitara de Stat a transmis adrese Direcției de Sănătate Publică a județelor Suceava și Timiș .

 Prin adresa ISS nr. 790/ 886/2023,Inspectia Sanitara de Stata transmis Directiei de Sănătate Publică a județului Cluj răspunsul DSP Suceava nr. 8202/11.05.2023, înregistrat la ISS cu nr. 790/886/12.05.2023 și prin adresa ISS nr.790/889/2023, răspunsul DSP Timiș nr. 10703/10836/09.05.2023, înregistrat la ISS cu nr. 790/889/12.05.2023.

1. **DSP Hunedoara** a raportat un număr de **1 supliment alimentar** depistat la un producător local, necorespunzător din punct de vedere al etichetării, în sensul că, pe eticheta produsului este înscris un ingredient care nu se regăsa nici în standardul de firmă și nici în fișa de producție

 Pentru această neconformitate, Inspecția Sanitară de Stat a solicitat prin adresa ISS nr. 911/25.05.2023, comunicarea măsurilor dispuse în cazul acestei neconformități de către DSP Hunedoara.

1. **DSP Sibiu** a raportat un număr de **5 suplimente alimentare** identificate la un producător local, cu neconformități la etichetare.

Au fost aplicate sancțiuni contravenționale cu amanedă, conform HG 723/2011 art. 12 (2) lit b în valoare de 4000 lei pentru utilizarea de mențiuni de sănătate neprevăzute în lista mențiunilor de sănătate permise din Regulamentul (UE) nr. 432/2012.

 Totodată, DSP Sibiu a dispus oprirea de la comercializare a celor 5 tipuri de suplimente alimentare neconforme, respectiv 60.218 buc în cantitate totală de 2.560,440 kg.

1. **DSP Sălaj** a raportat ca neconforme din punct de vedere al etichetării, **2 suplimente alimentare** neconforme,astfel:
2. **1 supliment alimentar** nu respecta prevederile Legii nr. 56/2021, referitoare la doza zilnică recomandată de producător(porția din produs);

Urmare a adresei DSP Sălaj nr. 3025/25.04.2023, înregistrată la Inspectia Sanitara de Stat cu nr. 788//26.04.2023 adresa de mai sus a fost redirecționata Direcției de Sănătate Publică a municipiului București, prin adresa ISS nr. 788/27.04.2023,în vederea efectuării unui control oficial, conform competențelor și dispunerea dupa caz a măsurilor care se impun.

 Inspectia Sanitara de Stat a transmnis Directiei de Sănătate Publică a județului Sălaj, răspunsul DSP București nr. 9187/08.05.2023, înregistrat la ISS cu nr. 788/888/12.05.2023.

1. **1 supliment alimentar** era neconform din punct de vedere al etichetării, deoarece continutul de magneziu înscris pe eticheta raportat la VNR (13%) nu se refera la doza zilnica recomandata de producator și nici la 100 grame produs.

Inspectia Sanitara de Stat a transmis Directiei de Sănătate Publică Sălaj, răspunsul DSP București nr. 9187/08.05.2023, înregistrat la ISS cu nr. 788/888/12.05.2023,în care era precizat faptul că stocul este “ 0” - produsul nu se mai fabrica din luna martie 2023; a fost aplicată amendă conform HGR 857/2011, art. 46, lit. "b"- 8.000 lei și a fost inițiată procedura de rechemare a stocurilor existente la beneficiari.

1. **DSP București a raportat un numar de 6 suplimente alimentare neconforme din punct de vedere al etichetarii**,după cum urmează:
* Pentru 1 supliment alimentar, continutul de magneziu înscris pe eticheta raportat la VNR (13%) nu se refera la doza zilnica recomandata de producator și nici la 100 grame produs; stoc 0 - produsul nu se mai fabrică din luna martie 2023; a fost aplicată amendă conform HGR 857/2011, art. 46, lit. "b"- 8.000 lei, și a fost inițiată procedura de rechemare a stocurilor existente la beneficiari;
* Pe eticheta unui supliment alimentar, existau mențiunile "GABA (acidul gamma-aminobutiric) ajută la reducerea simptomatologiei în tulburările anxioase (simptome psihice, simptome neurovegetative digestive, cardiovasculare, respiratorii, urinare), îmbunătățește memoria și performanțele intelectuale, induce relaxare și somn, ajutând la reducerea episoadelor de insomnie", care nu se regăsesc în anexa mențiunilor de sănătate permise, conform Reg 432/2012 și Registrul UE al mențiunilor nutriționale și de sănătate referitoare la alimente; A fost aplicată 1 amendă contraventional, conform HGR 857/2011, art. 46, lit. "b"- 8.000 lei, și a fost oprit de la comercializare stocul de 92 buc (4802,4 g) și inițiată procedura de rechemare a stocurilor existente la beneficiari.
* Pe eticheta unui supliment alimentarerau înscrise mențiunile "păr și unghii rezistente", "menține fertilitatea" și "reduce oboseala", fără a se preciza care ingredient aduce respectivul beneficiu.
* Pe eticheta unui supliment alimentarexista mențiunea "contribuie la funcționarea normală a sistemului imunitar și a sistemului nervos ", fără a se preciza care ingredient aduce acest beneficiu.
* Pe eticheta unui supliment alimentarerau înscrise mențiunile "menține sănătatea sistemului osos, muscular și nervos", "reduce oboseala și extenuarea", "susține imunitatea", fără a se preciza care ingredient aduce fiecare beneficiu;
* Pe eticheta suplimentului alimentar pe ambalaj există mențiunea "contribuie la funcționarea normală a sistemului imunitar și a sistemului nervos ", fără a se preciza care ingredient aduce acest beneficiu;
* Din punct de vedere al **utilizarii mențiunilor nutriționale înscrise pe suplimentele alimentare** din totalul de 966 suplimente alimentare, au fost raportate de către **DSP Cluj** un număr de **4 suplimente alimentare** identificate la un producător local, cu neconformităţi privind modul de etichetare, în ceea ce priveste mențiunea nutrițională ”îmbogățit cu un complex de vitamina B” care nu se poate aplica la vitamine și minerale, în conformitate cu prevederile Regulamentului CE nr. 1924/2006.

Pentru utilizarea de mențiuni nutriționale neconforme DSP Cluj a aplicat amendă contravențională, conform Hotărârii Guvernului nr. 723/2011, art. 12, litera b, în valoare de 2000 lei și a dispus măsura blocării temporarede la comercializare a stocului de suplimente alimentare, în vederea reetichetării (înlocuirea mențiunii nutriționale ”îmbogățite cu mențiunea ”bogate în ….”. Au fost informați clienții și le-au fost trimise etichetele modificate.

* Din punct de vedere al **mențiunilor de sănătate înscrise pe suplimentele alimentare,** s-a raportat faptul că au fost verificate un număr de **966 suplimente alimentare**, din care **14 prezentau neconformități**,astfel:
* **DSP Bacău - 2 suplimente alimentare:**

a)Pentru 1 supliment alimentar mențiunile de sănătate identificate în prospect erau ambigue. DSP. Bacău a dispus retragerea de la comercializare a stocului existent în unitate, 5,09 kg (283 buc. x 18 g.).

b) Pentru 1 supliment alimentar mențiunea de sănătate precizată în prospectul produsului, nu se regăsea în Anexa mențiunilor de sănătate permise în conformitate cu Regulamentul (UE) nr. 432/2012.

**- DSP Cluj - 1 supliment alimentar-**  mențiunile de sănătate pentru magneziu nu respectă condițiile de utilizare prevăzute în Reg. 432/2012 – mențiunile respective pot fi utilizate doar pentru produsele alimentare care sunt cel puțin o sursă de magneziu, suplimentul alimentar conține doar 12,5% din VNR.

* **DSP Hunedoara - 2 suplimente alimentare** identificate la un producator local, erau necorespunzătoare din punct de vedere al utilizării mențiunilor de sănătate înscrise pe etichetă,respectiv procentul din VNR înscris pe eticheta produselor fiind necorespunzător:

Pentru neconformitățile identificate la etichetare DSP Hunedoara a dispus măsura de interzicere a ambalării produselor aflate în procesul de producție în ambalajele neconforme și refacerea ambalajelor cu trecerea VNR-ului corect.

* **DSP Sibiu** - a raportat un număr de **5 suplimente alimentare** identificate la un producator local, ca fiind neconforme din punct de vedere al înscrierii pe etichetele acestora a mențiunilor de sănătate care nu sunt prevăzute în anexa mențiunilor permise din Regulamentul (UE) nr.432/2012, respectiv:.

-Un număr de 3 dintre mențiunile de sănătate înscrise pe eticheta unui supliment alimentar nu se regăsesc în anexa mențiunilor de sănătate permise din Regulamentul (UE) 432/2012și anume: ”Vitamina C este implicată în menținerea concentrației normale de calciu și fosfor în sânge”, ”Vitamina C contribuie la menținerea sănătății sistemului muscular” și ”Vitamina C contribuie la menținerea sănătății normale a vederii”

* În cazul unui supliment alimentar, printre mențiunile de sănătate înscrise pe etichetă erau două mențiuni de sănătate necorespunzătoare, deoarece nu se regăseau în anexa mențiunilor de sănătate permise din Reg (UE) 432/2012 și anume: ”contribuie la susținerea nivelului de energie și vitalitate al organismului” și ”contribuie la sănătatea sistemului nervos”.
* La un supliment alimentar, mențiunea de sănătate înscrisă pe etichetă ,,Calciu este necesar pentru funcționarea sistemului muscular” era necorespunzătoare, mențiunea corectă prevăzută în Reg. (UE) nr. 432/2012 fiind ,,Calciu contribuie la funcționarea normală a sistemului muscular”.
* Pentru un supliment alimentar,mențiunea de sănătate ,,Calciu + Magneziu + Zinc + Vitamina D3 contribuie la menținerea sănătății sistemului osos și muscular”, nu se regăsea în lista mențiunilor de sănătate permise din Regulamnetul (UE) nr. 432/2012 (nu în cazul zincului).
* Trei dintre mențiunile de sănătate de pe eticheta unui supliment alimentarerau neconforme, deoarece:
* mențiunea de sănătate de pe etichetă ,,Vitamina C susține sistemul imunitar,, nu se regăsește în lista din regulament, mentiunea de sănătate corectă fiind ,,Vitamina C contribuie la funcționarea normală a sistemului imunitar” ;
* mențiunea de sănătate de pe etichetă ,,Vitamina C+ D3+ Zn contribuie la protejarea celulelor împotriva stresului oxidativ”, se regăsește în lista din regulament numai în cazul Vitaminei C și a Zn, dar nu și pentru Vit. D3;
* mențiunea de sănătate de pe etichetă ,,Vitamina C contribuie la reducerea oboselii și a extenuării precum și la creșterea absorbției/utilizării normale a unor elemente esențiale organismului (calciu,fosfor, fier)”, se regăseste în lista din regulament numai în cazul fierului, dar nu și pentru calciu și fosfor.

 Pentru suplimentele alimentare identificate de DSP Sibiu ca fiind neconforme privind formularea eronată a mențiunilor de sănătate s-a dispus măsura refacerii etichetei, conform prevederilor Regulamentului (UE) nr. 432/2012 actualizat. S-au aplicat sancțiuni contravenționale cu amendă, conform Hot[r’rii Guvernului nr. 723/2011 art. 12 (2) lit b, în valoare de 4000 lei, pentru utilizarea de mențiuni de sănătate neprevăzute în lista mențiunilor de sănătate permise din Regulamentul (CE) nr. 432/2012. S-a primit raport de la producător, în termenul stabilit, cu privire la oprirea de la comercializare a celor **5 tipuri de suplimente alimentare** neconforme, respectiv a unui număr total de 60.218 bucăți, în cantitate totală de 2560,440 kg.

**- DSP Bucuresti- a raportat ca neconforme un număr de 4 suplimente alimentare neconforme în ceea ce privește** neprecizarea ingredientului (vitamine/minerale) care aduce respectivul beneficiu, după cum urmează:

**a)** Pe ambalajul unui supliment alimentar există mențiunile "păr și unghii rezistente", "menține fertilitatea" și "reduce oboseala", fără a se preciza care ingredient aduce respectivul beneficiu;

**b)** Pe ambalajul unui supliment alimentar era înscrisă mențiunea "contribuie la funcționarea normală a sistemului imunitar și a sistemului nervos ", fără a se preciza care ingredient aduce acest beneficiu;

**c)** Pe ambalajul unui supliment alimentar erau înscrise mențiunile "menține sănătatea sistemului osos, muscular și nervos", "reduce oboseala și extenuarea", "susține imunitatea", fără a se preciza care ingredient aduce fiecare beneficiu;

**d)** Pe ambalajul unui supliment alimentar era înscrisă mențiunea "contribuie la funcționarea normală a sistemului imunitar și a sistemului nervos ", fără a se preciza care ingredient aduce acest beneficiu.

Pentru aceste neconformități Inspectia Sanitara de Stat a transmis la DSP Iasi adresa nr. 811/87302.05.2023 pentru verificarea aspectelor sesizate de DSP Bucuresti. DSP iași ne-a comunicat răspunsul nr. 4650/552/09.05.2023 în care se precizează că a fost solicitat punct de vedere de la specialiștii din cadrul INSP. Până la data prezentei, DSP Iași nu a comunicat rezultatul verificărilor, urmare a aspectelor sesizate de DSP bucuresti, comunicate de ISS, prin adresa mai sus menționată.

 **Printre alte neconformități identificate cu o frecvență mai mare au fost următoarele:**

* Dotarea cu materiale de curățenie, dezinfectante și ustensile (raportate de DSP Arad, DSP Braila, DSP Buzau, DSP Vaslui).
* Neefectuarea de către persoanele care manipulau suplimentele alimentare a cursurilor privind însușirea noțiunilor fundamentale de igienă, conform prevederilor Ordinului MS nr. 1225/5031/2003 privind aprobarea Metodologiei pentru organizarea şi certificarea instruirii profesionale a personalului privind însuşirea noţiunilor fundamentale de igienă
* Neefectuarea examenelor medicale prevăzute de Hotărârea Guvernului nr. 355/2007 privind supravegherea sănătăţii lucrătorilor, cu modificările şi completările ulterioare .

**Menționăm faptul că, în cadrul controalelor în domeniul suplimentelor alimentare au fost aplicate** **un număr total de 23 sancțiuni contravenționale, din care:**

* **avertismente = 13,**
* **amenzi = 10 (DSP Arad- 3, în valoare de 6000 lei, DSP Brăila-2, în valoare de 15.000 lei, DSP Constanța -1, în valoare de 1000 lei, DSP Hunedoara- 1, în valoare de 8000 lei, DSP Sibiu- 1, în valoare de 4.000 lei, DSP Bucuresti-2, în valoare de 16.000 lei),**
* **valoare totală - 50.000 lei.**

 **Au fost scoase din consum următoarele cantități de suplimente alimentare:**

* **4886, 7 kg** (retrase de: DSP Bucuresti- 4802 kg, DSP Suceava-84,07 kg).
* **64.055 bucăți** (retrase de: DSP Sibiu - 60.218 bucăți, în cantitate totală de 2560,440 kg. pentru formulare eronată a mențiunilor de sănătate înscrise pe etichetă, DSP Suceava - 3297 bucăți supliment alimentar deoarece nu se îndeplinea condiția de utilizare a mențiunii de sănătate semnalată de DSP Cluj, și DSP Brăila - 540 bucăți suplimente alimentare comercializate fără certificate de notificare).
1. **În domeniul alimentelor cu adaos de vitamine și minerale au fost efectuate un număr de 305 controale**, dintre care:
	* + - 5 controale la producători (DSP Cluj – 1, DSP Covasna – 1, DSP Iași – 1, DSP Prahova – 1, DSP Neamț – 1)
* 24 controale la distribuitori/importatori,
* 310 controale la retaileri.
* **Din punct de vedere al notificării alimentelor cu adaos de vitamine, minerale și alte substanțe** s-au constatat următoarele:

 Au fost verificate un număr de **898 alimente cu adaos de vitamine, minerale și alte substanțe, din care 7 produse nu erau notificate** de persoana responsabilă cu punerea pe piață a acestora, astfel:, DSP Arad – 2, DSP Buzău – 1, DSP Covasna – 2, DSP Prahova – 1, DSP Suceava – 1, astfel:

1. **DSP Arad** a identificat 2 suplimente alimentare neconforme, dupa cum urmează:
* Un aliment cu adaos de vitamine, minerale si alte substante ce nu a fost identificat în Registrul național al alimentelor cu adaos de vitamine şi minerale. Produsul este distribuit de către o unitate din Timișoara, judetul Timis.

Prin adresa DSP Arad nr.2056/18.04.2023 a fost informat Ministerul Sănătății – Inspecția Sanitară de Stat cu privire la neconformitatea acestui produs.

Inspecția Sanitară de Stat din cadrul Ministerului Sănătății, urmare a adresei DSP Arad nr. 2056/18.04.2023, înregistrată la ISS cu nr. 476/63/21.04.2023**,** prin adresa ISS nr. 476/763/21.04.2023 a redirectionat adresa Direcției de Sănătate Publică a județului Timiș,în vederea efectuării unui control oficial, conform competențelor și dispunerea dupa caz a măsurilor care se impun.

 Prin adresa nr. 9791/05.05.2023, înregistrată la ISS cu nr. 855/08.05.2023**,** DSP Timiș a transmis Inspecției Sanitare de Stat, rezultatul controlului efectuat privind verificarea aspectelor sesizate de DSP Arad, care l-a redirecționat Direcției de Sănătate Publică a județului Arad.

2. Un aliment cu adaos de vitamine, minerale si alte substante în urma verificării menţiunilor nutriţionale şi a condiţiilor de utilizare (Calciu 400 mg, 50% VNR, per porţie 15% VNR), nu a fost identificat în Registrul național al alimentelor cu adaos de vitamine şi minerale, produsul este distribuit de către o unitate din municipiul Bucuresti.

Prin adresa DSP Arad nr. 2056/05.05.2023 a fost informat Ministerul Sănătății – Inspecția Sanitară de Stat cu privire la neconformitatea acestui produs.

Inspecția Sanitară de Stat din cadrul Ministerului Sănătății, urmare a adresei DSP Arad nr. 2056/05.05.2023, înregistrată la ISS cu nr. 476/851/08.05.2023**,** prin adresa ISS nr. 476/851/08.05.2023 a redirectionat adresa Direcției de Sănătate Publică a Municipiului București,în vederea efectuării unui control oficial, conform competențelor și dispunerea dupa caz a măsurilor care se impun.

Prin adresa nr. 476/851/12.05.2023, înregistrată la ISS cu nr. 476/851/15.05.2023,DSP București a transmis Inspecției Sanitare de Stat, rezultatul controlului efectuat privind verificarea aspectelor sesizate de DSP Arad, care l-a redirecționat Direcției de Sănătate Publică a județului Arad.

3. **DSP Buzău** a identificat un aliment cu adaos de vitamine, minerale si alte substante ce avea înscrisă pe etichetă mențiunea nutrițională ,,cu vitamina B, C, E, care este conformă, dar nu se regăsea înscrisă în Registrul național al mențiunilor nutriționale și de sănătate înscrise pe produsele alimentare. Produsul nu era notificat conform Ordinului 369/61/291/2010. Inspectia Sanitară de Stat a transmis, în data de 24.05.2023, adresă la DSP Buzău în vederea transmiterii de informatii supliemntare asupra măsurilor dispuse.

4. **DSP Covasna** a identificat **2 alimente** cu adaos de vitamine, minerale si alte substante fără notificare.

Ambii operatori economici au fost sancționati contravențional pentru nerespectarea ORDIN nr. 369/2010 pentru aprobarea Normelor metodologice privind introducerea pe piaţă a alimentelor la care s-au adăugat vitamine, minerale şi alte substanţe.

6. **DSP Prahova** a identificat o băutura izotonică necarbonatată ce nu era notificat în conformitate cu prevederile Ord. MS nr. 369/2010, acest lucru fiind notificat Ministerului Sănătăţii - Inspectia Sanitara de Stat prin Adresa Nr. 11190/08.05.2022.

Inspecția Sanitară de Stat din cadrul Ministerului Sănătății, urmare a adresei DSP Prahova nr. 11190/08.05.2023, completată cu adresa nr. 11848/11.05.2023, înregistrate la ISS cu nr. 476/871/10.05.2023 și nr. 476/851/12.05.2023 a redirectionat adresa Direcției de Sănătate Publică a Municipiului București,în vederea efectuării unui control oficial, conform competențelor și dispunerea dupa caz a măsurilor care se impun.

1. **DSP Suceava** a identificat o băutură pasteurizată, necarbonatată cu conținut de vitamine, Zn, Se și extract de ginseng, care nu era notificată conform Ordinului Nr. 369/61/291/2010 pentru aprobarea Normelor metodologice privind introducerea pe piaţă a alimentelor la care s-au adăugat vitamine, minerale şi alte substanţe.

A fost aplicată 1 sancțiune contravențională (amendă) în valoare de 6.000 lei, conform prevederilor HG nr. 857/2011, art. 42, lit. “p”, fiind dispusă măsura retragerii de la comercializare a produsului neconform.

Conform documentelor puse la dispoziția echipei de control, operatorul economic a recepționat cantitatea totală de 237 bucăți produs. La data efectuării controlului, a fost depistată în magazia unității cantitatea de 22 bucăți din produsul neconform, cantitate care a fost blocată de la comercializare. În urma inițierii de către distribuitor a procedurii de retragere din piață, a fost retrasă cantitatea totală de 168 bucăți produs. Întreaga cantitate de produs (190 bucăți) a rămas blocată până la îndeplinirea formalităților de notificare a produsului, conform prevederilor Ordinului nr. 369/61/291 din 22 aprilie 2010. Menționăm faptul că, la data de 16.05.2023, operatorul economic a transmis solicitarea către Centrul Regional de Sănătate Publică pentru analiza și evaluarea etichetei produsului în vederea notificării.

* **Din punct de vedere al verificării modului de etichetare al alimentelor cu adaos de vitamine, minerale și alte substanțe, au fost verificate 897 de produse, toate cu eticheta conformă.**
* **Din punct de vedere al verificării mențiunilor nutriționale înscrise pe produsele din categoria alimentelor cu adaos de vitamine, minerale și alte substanțe:**

Din cele **897 alimente cu adaos de vitamine, minerale și alte substanțe care aveau înscrise pe etichetă mențiuni nutriționale**, inspectorii sanitari din cadrul DSP Cluj, DSP Sibiu, DSP Sălaj și DSP București au raportat faptul că **9 produse erau necorespunzătoare**, din punct de vedere a:

1. **Condiţiilor specifice de utilizare** a mențiunii nutriționale prevăzute în Anexa la Regulamentul CE nr. 1924/2006 , respectiv:

DSP Cluj a raportat un număr de **4 alimente cu adaos de vitamine, minerale și alte substante** neconforme din punct de vedere al mentiunii utilizate, respectiv mentiunea  **“îmbogățit”** era utilizată incorect deoarece aceasta nu se poate aplica la vitamine și minerale, în conformitate cu prevederile Regulamenul CE nr. 1924/2006.

Pentru aceste produse DSP Cluj a dispus următoarele măsuri:

* A fost blocat de la comercializare stocul de produse în vederea reetichetării (înlocuirea mențiunii nutriționale ”imbogățite cu ” cu ”bogate în ” – măsură îndeplinită.
* Au fost informați clienții și le-au fost trimise etichetele modificate.
* Pentru utilizarea de mențiuni nutriționale neconforme s-a aplicat amendă contravențională conform HG 723/2011, art. 12, litera b, în valoare de 2000 lei.
* **DSP Sălaj** - a identificat neconformităţi privind modul de etichetare la **1 produs din categoria alimente cu adaos de vitamine și minerale),** în sensul că, produsul alimentar nu se regăsea în Registrul național al mențiunilor nutriționale și de sănătate înscrise în produsele alimentare, deși pe etichetă apar mențiunile nutriționale: ”Bogat în proteine”, respectiv ”Sursă de fibre vegetale”.

Pentru acest produs, Inspectia Sanitară de Stat din cadrul Ministerului Sănătății a transmis adresa ISS nr. 789/27.04.2023 către DSP Ilfov, în vederea verificării aspectelor prezentate de DSP Sălaj.

* **DSP Sibiu** - a identificat neconformităţi privind modul de etichetare la **3 produse** ale căror mentiuni nutritionale: "sursă de vitamina ….", nu erau înscrise în Registrul mențiunilor nutriționale și de sănătate.

Pentru 2 dintre acestea, Inspectia Sanitară de Stat din cadrul Ministerului Sănătății a transmis adresa ISS nr. 476/748/21.04.2023 către DSP Mureș, în vederea verificării aspectelor prezentate de DSP Sibiu, de la care a primit răspunsul 507/5315/05.05.2023, redirecționat la DSP Sibiu.

Pentru al 3-lea produs, Inspectia Sanitară de Stat din cadrul Ministerului Sănătății a transmis adresa ISS nr. 476/748/21.04.2023 către DSP Prahova, în vederea verificării aspectelor prezentate de DSP Sibiu.

* **DSP București** a identificat neconformități la **un aliment cu adaos de vitamine, minerale și alte substanțe** în ceea ce priveste eticheta produsului privind conținutul de vitamin D înscris pe eticheta produsului.

Pentru acest produs, Inspectia Sanitară de Stat din cadrul Ministerului Sănătății a transmis adresă ISS nr. 858/08.05.2023 către DSP Ialomița, în vederea verificării aspectelor prezentate de DSP București.

**Printre alte neconformități identificate cu o frecvență mai mare**, în cadrul controaleor în domeniul alimentelor cu ados de vitamine, minerale și alte substanțe, au fost următoarele:

* Neefectuarea de către persoanele care manipulau suplimentele alimentare a cursurilor privind însușirea noțiunilor funfamentale de igienă, conform prevederilor Ordinului MS nr. 1225/5031/2003 privind aprobarea Metodologiei pentru organizarea şi certificarea instruirii profesionale a personalului privind însuşirea noţiunilor fundamentale de igienă;
* Neefectuarea examenelor medicale prevăzute de Hotărârea Guvernului nr. 355/2007 privind supravegherea sănătăţii lucrătorilor, cu modificările şi completările ulterioare;
* Utilizarea produselor biocide neavizate conform legislaţiei în vigoare sau cu termen de valabilitate expirat;
* Neefectuarea în unităţile alimentare a operaţiunilor de curăţenie şi dezinfecţie, precum şi neasigurarea dotării şi aprovizionării unităţii alimentare cu utilaje, ustensile şi materiale specifice pentru curăţenie şi dezinfecţie;
* Depozitarea necorespunzătoare a produselor alimentare şi a ambalajelor în alte spaţii decât cele prevăzute în acest sens;
* Neefectuarea operaţiunilor de dezinsecţie şi deratizare, conform ritmicităţii prevăzute de normele legale în vigoare;

**Menționăm faptul că în urma controalelor efectuate în domeniul alimentelor cu adaos de vitamine, minerale și alte substanțe au fost aplicate un număr total de 36 sancțiuni contravenționale, din care:**

* **avertismente = 14**
* **amenzi = 22**
* **valoare de 73.400 lei (DSP București – 2, în valoare de 7000 lei, DSP Suceava - 1, în valoare de 6000 lei, DSP Sibiu - 2, în valoare de 10000 lei, DSP Arad - 10, în valoare de 33200 lei, DSP Argeș - 1, în valoare de 5000 lei, DSP Bacău - 3, în valoare de 6200 lei, DSP Bistrița-Năsăud - 1, în valoare de 1000 lei, DSP Cluj - 1, în valoare de 2000 lei, DSP Covasna - 1, în valoare de 3000 lei)**

**Au fost scoase din consum următoarele cantități de suplimente alimentare:**

* **83,33 kg și 133 litri** (retrase de: DSP Bacău - 4,95 kg, DSP Covasna - 78,38 kg, DSP Suceava – 133 litri).
* **399 bucăți**

 Precizăm faptul că, în cadrul acţiunilor de control, în cazul identificării de neconformităţi, inspectorii sanitari au informat Inspecția Sanitară de Stat din cadrul Ministerului Sănătății care a transmis adrese direcţiilor de sănătate publică în a căror arie teritorială își are sediul/punctul de lucru, producătorul/distribuitoru/persoanei responsabile de punerea pe piată a produselor neconforme, în vederea dispunerii măsurilor legale care se impun.

De asemenea, pentru asigurarea protecţiei sănătăţii, inspectorii sanitari vor continua acţiunile de control privind verificarea conformităţii alimentelor cu destinaţie nutriţională specială, a suplimentelor alimentare, precum şi a alimentelor cu adaos de vitamine, minerale şi/sau alte substanţe nutritive, vor efectua recontroale la unităţile la care au fost depistate deficienţe de la prevederile legislaţiei în vigoare.